สวัสดีครับอายุ15คือว่าผมมีปัญหาคือเวลาปมคุยกับเพื่อนๆปมจะชอบไม่มองหน้าอะครับชอบหลบสายตาตลอดชอบมองต่ำเป็นอย่างงี้กับทุกเพศเลยครับชายและหญิงปกติผมเป็นคนเข้าสังคมง่ายนะครับชอบคุยกับเพื่อนๆแต่ไม่มองหน้าผมไปเปิดเน็ตดูเขาบอกว่าเป็นโรคไม่เข้าสังคมผมว่าไม่ใช่นะครับในกรณีผมเพราะปมเข้าสังคมเก่งมากๆครับไม่ทราบว่าผมแก้ยังไงดีครับ
สวัสดีค่ะ การวินิจฉัยที่เป็นไปได้-โรคหวาดกลัวการเข้าสังคม-ออทิสติก แต่มักเป็นมาตั้งแต่วัยเด็ก-ความเขินอายธรรมดาโรคหวาดกลัวการเข้าสังคม (Social Phobia) เป็นโรควิตกกังวลกลัวชนิดหนึ่งที่เกิดจากความหวาดกลัวว่าจะถูกประเมินในแง่ลบจากผู้อื่น กลัวว่าตนเองจะทำอะไรที่น่าอายต่อหน้าผู้อื่น วิตกกังวลว่าตัวเองจะเผลอทำอะไรเปิ่นๆ เชยๆ หรือทำพลาดให้ต้องอับอาย กลัวต่อการถูกวิพากษ์วิจารณ์จากคนรอบข้าง จึงมักจะหลีกเลียงการต้องพูดคุยหรือสบตากับผู้คนจนมีผลต่อการใช้ชีวิตประจำวันอาจทำให้เป็นคนเก็บตัว และอาจมีอาการทางกายเช่น อาย หน้าแดง ไม่กล้าสบตา หายใจหอบถี่ปั่นป่วนในท้อง บางรายอาจมีอาการอาเจียน เสียงสั่น พูดตะกุกตะกัก ใจเต้นแรง แน่นหน้าอก เหงื่อแตก หน้ามืด วิงเวียนศีรษะหากสงสัยว่าจะมีภาวะดังกล่าว แนะนำปรึกษากับจิตแพทย์เพื่อประเมินสภาพจิตเบื้องต้น หากแพทย์พบว่ามีภาวะนี้จริง จะมีการรักษาด้วยยาหรือการทำจิตบำบัดการดูแลตัวเองเบื้องต้น ทำใจให้สบาย ปรับทัศนคติต่อการเข้าสังคม ฝึกทักษะการสร้างสัมพันธภาพหรือทักษะการเผชิญกับสิ่งใหม่